De Europæiske Fællesskabers Tidende Nr. C 247/3 
II 
(Forberedende retsakter) 
KOMMISSIONEN 
Forslag til Rådets direktiv om beskyttelse af naturlige og delvis naturlige levesteder samt af vilde 
dyr og planter 
KOM(88) 381 endelig udg. 
(Forelagt af Kommissionen den 16. august 1988) 
(88/C 247/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130S, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det fjerde handlingsprogram for De Europæiske Fælles­
skaber på miljøområdet (1987-1992) (») indeholder 
bestemmelser vedrørende bevarelse af naturen og natur­
ressourcerne; 
beskyttelse af naturlige og delvis naturlige levesteder 
samt af vilde dyr og planter udgør en vigtig del af miljø­
politikken; forringelse af levestedernes kvalitet og tilba­
gegang i antallet af vilde dyr og planter udgør en alvorlig 
trussel mod bevarelsen af det naturlige miljø; 
truslerne imod levesteder og vilde dyre- og plantearter 
kan også være af grænseoverskridende karakter; det er 
derfor særlig nødvendigt at iværksætte foranstaltninger 
med henblik på at beskytte disse levesteder og arter på 
fællesskabsplan; ved bestemmelse af de arter, der skal 
beskyttes, skal der tages hensyn til de miljømæssige 
forhold i de forskellige egne i Fællesskabet; 
bevarelse, beskyttelse og forbedring af miljøets kvalitet er 
et yderst vigtigt mål af almen interesse, som tilstræbes af 
Fællesskabet, og som er anført i Traktatens artikel 130R; 
på indeværende tidspunkt er det ikke hensigtsmæssigt at 
indbefatte levesteder og arter, der forekommer på medlemsstaternes ikke-europæiske områder som følge af 
fundamentalt forskelligartede biologiske og klimatiske 
forhold; 
områder, som er tilstrækkelig talrige og udstrakte til at 
sikre opretholdelsen af truede arter og beskyttelsen af 
truede levesteder bør fredes i henhold til en omhyggeligt 
defineret planlægning; 
i betragtning af det særligt hastende behov for foranstalt­
ninger med henblik på at beskytte visse truede områder 
er det af afgørende betydning, at de ti vigtigste områder 
inden for Fællesskabet for bevarelsen af nærmere angivne 
truede levesteder og vilde dyre- og plantearter identifi­
ceres og fredes i løbet af meget kort tid; 
samtlige fredede områder, herunder dem, der er fredet i 
medfør af Rådets direktiv 79/409/EØF af 2. april 1979 
om beskyttelse af vilde fugle (2), bør indgå som led i et 
europæisk net, hvis sigte ikke blot er at beskytte og 
forbedre eksisterende naturressourcer og genetablere 
forringede eller ødelagte ressourcer, men også at sikre en 
optimal udnyttelse af de pågældende ressourcer, som vil 
betyde, at disse i tilstrækkelig grad bevares i deres biolo­
giske forskelligartethed; nettet vil følgeligt bidrage til at 
opfylde målsætningen med hensyn til en fornuftig og 
velafbalanceret udnyttelse af naturressourcerne; 
et sådant net vil derfor spille en vigtig rolle i den samlede 
overordnede strategi for miljøbeskyttelse, al den stund 
den vil bidrage til en tilfredsstillende ligevægt mellem 
naturbeskyttelse og udvikling, baseret på bedre udnyt­
telse af de stedlige ressourcer og mere forskelligartet 
økonomisk virksomhed samt nye former for forvaltning 
af landdistrikterne; 
fredningen af særligt beskyttede områder betyder ikke 
nødvendigvis, at overdreven udnyttelse af naturen bør 
tillades i ikke-beskyttede områder, og hensigtsmæssig 
forvaltning af landdistrikterne også uden for de fredede 
områder bør kunne være med til at sikre, at de biolo­
giske systemer i disse områder kan bevares i det lange 
løb; 
der er behov for at beskytte enkelte særskilte træk i land­
skabet; 
(') EFT nr. C 328 af 7. 12. 1987. O EFT nr. L 103 af 25. 4. 1979, s. 1. 
Nr. C 247/4 De Europæiske Fællesskabers Tidende 21.9.88 
der bør imidlertid tages højde for muligheden af at 
fravige bestemmelserne under bestemte socio-økono-
miske forhold, forudsat at sammenhængen inden for det 
europæiske net og dettes evne til at bevare de pågæl­
dende levesteder og arter bevares fuldt ud; 
det kan eventuelt blive nødvendigt at tage initiativer med 
henblik på at fremme fælles eller koordineret forvaltning 
af områder, der strækker sig over landegrænserne, og 
som er af væsentlig betydning for bevarelse af udryddel­
sestruede arter af vilde dyr og planter, bevarelse af øde 
områder samt overførsel af praktisk viden med hensyn til 
forvaltning af særligt beskyttede områder; 
den nationale, regionale og lokale planlægnings- og 
udviklingspolitik bør tage bevarelsen af levesteder og af 
vilde dyr og planter i betragtning og alle projekter og 
alle udviklingsplaner eller -programmer, der kan antages 
at ville få indvirkning på særligt beskyttede områder, 
gøres derfor til genstand for en vurdering af den miljø­
mæssige indvirkning, og med henblik herpå bør der 
vedtages en ændring af Rådets direktiv 85/337/EØF ('); 
der er behov for en generel beskyttelsesordning for visse 
arter af planter og dyr, der ikke allerede er omfattet af 
direktiv 79/409/EØF; 
der opstilles en forvaltningsplan for udnyttelsen af visse 
arter, hvis biologiske status måtte kræve dette, og inden 
for rammerne af disse forvaltningsplaner må der ikke 
pålægges industri- eller handelssektoren urimelige belast­
ninger; 
visse midler til indfangning eller drab samt jagt fra 
bestemte transportmidler skal forbydes på grund af det 
overdrevne tryk, som de indebærer eller kan komme til 
at betyde mod bestanden af de pågældende arter, eller 
som følge af unødvendig grusomhed; 
som følge af den betydning, som kan tillægges visse 
særlige situationer, bør der tages højde for muligheden 
af fravigelser på visse betingelser og under forudsætning 
af, at Kommissionen udøver det nødvendige tilsyn; 
Kommissionen udarbejder med regelmæssige mellemrum 
en sammenfattende rapport bl. a. baseret på de af 
medlemsstaterne indsendte oplysninger vedrørende 
gennemførelsen af de enkelte landes lovbestemmelser, 
som er vedtaget i medfør af direktivet; 
bevarelsen af naturlige og delvis naturlige levesteder og 
af det vilde dyre- og planteliv frembyder fortsat 
problemer, som kræver videnskabelig forskning og evalu­
ering; 
Rådet kan vedtage ændringer af direktivets artikler i 
henhold til den fremgangsmåde, der er fastsat i Trakta­
tens artikel 130S; 
(') EFT nr. L 175 af 5. 7. 1985, s. 40. det er nødvendigt hurtigt at tilpasse visse bilag på 
baggrund af den tekniske og videnskabelige udvikling; 
for at fremme gennemførelsen af de foranstaltninger, der 
er påkrævet til dette formål, bør der tages højde for en 
fremgangsmåde, hvorefter der etableres et snævert 
samarbejde mellem medlemsstaterne og Kommissionen i 
form af et særligt udvalg for tilpasning til den tekniske 
og videnskabelige udvikling; 
der træffes alle nødvendige foranstaltninger med henblik 
på at sikre overvågningen af de biologiske samfund og 
bestande af udryddelsestruede arter, for hvilke der 
kræves fuldstændig beskyttelse af levestederne; 
i samråd med Kommissionen bør der drages omsorg for, 
at indførelse af enhver vild dyre- og planteart, der ikke 
er naturligt forekommende på medlemsstaternes euro­
pæiske område, ikke forvolder skader på den stedlige 
flora og fauna — 
UDSTEDT FØLGENDE DIREKTIV: 
ALMINDELIGE BESTEMMELSER 
Artikel 1 
Formålet med dette direktiv er at bevare naturlige og 
delvis naturlige levesteder samt vilde dyr og planter på 
medlemsstaternes område i Europa, hvor Traktaten 
finder anvendelse, indbefattet havområder, som hører 
under medlemsstaternes højhedsområde eller jurisdik­
tion. 
Artikel 2 
Medlemsstaterne træffer de nødvendige foranstaltninger 
for at opretholde de vilde dyrs og planters mangfol­
dighed og forskelligartethed på et niveau, som navnlig 
tilgodeser økologiske, videnskabelige og kulturelle 
behov, samt de behov, der gør sig gældende for under­
arter, varieteter, former og bestande, som trues lokalt, 
idet der samtidig tages hensyn til de økonomiske og 
rekreative behov. 
Artikel 3 
I dette direktiv forstås ved: 
a) »truede arter« 
— arter, som er i fare, dvs. taxa, som risikerer at 
blive udryddet og hvis overlevelse forekommer 
usandsynlig, såfremt de nuværende forhold fortsat 
gør sig gældende; hertil skal medregnes taxa, hvis 
antal er blevet reduceret til et kritisk niveau eller 
hvis levesteder er blevet så drastisk reduceret, at 
de skønnes at stå i umiddelbar fare for udryd­
delse, og 
— sårbare arter, dvs. taxa, som antages i nær fremtid 
at ville kunne overgå til den truede kategori, 
såfremt de nuværende forhold fortsat gør sig 
gældende; heri er indbefattet taxa, hvoraf hoved-
21. 9. 88 De Europæiske Fællesskabers Tidende Nr. C 247/5 
parten af eller alle bestandene er i tilbagegang 
som følge af overdreven udnyttelse, omfattende 
ødelæggelse af levesteder eller anden miljømæssig 
forstyrrelse; taxa med bestande, som er blevet 
alvorligt udtyndet og hvis endelige sikkerhed 
endnu ikke er sikret; samt endelig taxa, hvis 
bestande fortsat er talrige, men som er udsat for 
risici i form af en række alvorlige negative 
faktorer overalt i deres udbredelsesområde, samt 
— endemiske arter, hvis udbredelsesområde er 
begrænset, og som er latent truet 
b) »levested«: 
— det normale opholdssted, det naturlige hjemsted 
eller den naturlige lokalitet for en bestemt konkret 
art eller bestand af den pågældende art 
— en bestemt form for terræn, område eller lokalitet, 
som er kendetegnet ved fysiske, geografiske, 
bevoksningsmæssige eller andre særlige træk 
c) »truet levested«: 
— form for miljø, som er kendetegnet ved et 
kompleks af abiotiske forhold og en særegen 
biocønose, og som er i fare for at forsvinde eller 
at forringes på grund af sin sjældenhed eller de 
sårbare økologiske forhold eller de i miljøet 
levende mest specialiserede og karakteristiske 
arters sårbarhed eller disses tendens til sjæl­
denhed; ved »et levesteds forsvinden« forstås dets 
overgang til en anden kategori inden for den 
almindelige klassificering af levesteder; ved 
»forringelse« forstås tilbagegang med hensyn til 
dets mest karakteristiske elementer, uden at leve­
stedet skifter kategori 
d) »enhed«: 
— ethvert dyr eller enhver plante, levende eller død, 
af de arter, der er fastlagt i overensstemmelse med 
bilag II og bilag III til dette direktiv, enhver del 
eller ethvert produkt heraf samt enhver anden 
vare, såfremt det af et ledsagedokument, embal­
lagen, et mærke, en etiket eller på anden måde 
fremgår, at der er tale om dele eller produkter af 
disse dyre- eller plantearter 
e) »regioner«: 
— de geografiske enheder, der er defineret i nomen­
klaturen for statistiske territoriale enheder 
(NUTS) fra Eurostat, De Europæiske Fællesska­
bers Statistiske Kontor: — på niveau II for Det Forenede Kongeriges, 
Frankrigs, Grækenlands, Italiens, Portugals og 
Spaniens vedkommende 
— på niveau I for de øvrige medlemsstaters 
vedkommende. 
BESKYTTELSE AF LEVESTEDER 
Artikel 4 
Medlemsstaterne træffer i overensstemmelse med dette 
direktivs bestemmelser de nødvendige foranstaltninger 
for at bevare de naturlige og delvis naturlige levesteder 
for vilde dyr og planter under særlig hensyntagen til 
levesteder for truede arter, navnlig truede arter, der er 
endemiske på medlemsstaternes område i Europa, samt 
truede naturlige og delvis naturlige levesteder. 
Artikel 5 
1. Levesteder for de arter, der er opført i bilag I, og 
de former for levesteder, der er fastlagt i overenstem-
melse med bilag IV, gøres til genstand for særlige beva­
relsesforanstaltninger for at sikre opretholdelsen af de 
pågældende arter på et tilfredsstillende niveau i deres 
naturlige udbredelsesområde samt bevarelsen af de 
pågældende levesteder i alle regioner, hvor de måtte 
forekomme. 
2. Medlemsstaterne freder i løbet af to år efter 
udløbet af den i artikel 27 fastsatte periode alle de steder 
som særligt beskyttede områder, der efter deres opfat­
telse opfylder kriterierne i bilag V a). Såfremt de ti mest 
betydningsfulde områder i Fællesskabet efter udløbet af 
denne periode ikke er blevet fredet af medlemsstaterne, 
udpeges de resterende områder, der skal fredes, af 
Kommissionen i løbet af det følgende år efter frem­
gangsmåden i artikel 23, og medlemsstaterne freder de 
herefter udpegede områder inden et år efter Kommissio­
nens afgørelse. 
3. I løbet af senest otte år at regne efter udløbet af 
den periode, der er fastsat i artikel 27, freder medlems­
staterne som særligt beskyttede områder tilstrækkeligt 
forskelligartede og vidtstrakte områder til at sikre: 
i) bevarelse af de arter, der er fastlagt i overensstem­
melse med bilag I, på et tilfredsstillende niveau i alle 
de regioner, hvor disse måtte forekomme 
ii) beskyttelse af truede levesteder, der er fastlagt i over­
ensstemmelse med deres tilhørende dyre- og planteliv 
i alle de regioner, hvor disse måtte forekomme. 
Ved fredning af disse områder anvender medlemsstaterne 
navnlig de kriterier, der er anført i bilag V b). De tager 
under alle omstændigheder hensyn til den tidsplan og de 
prioriteter, der er fastsat i det fælles program, som er 
omtalt i artikel 6, stk. 2. 
Nr. C 247/6 De Europæiske Fællesskabers Tidende 21. 9. 88 
4. Medlemsstaterne tilstiller Kommissionen alle rele­
vante oplysninger om hvert enkelt område, som de freder 
i medfør af stk. 2 og 3, idet de navnlig benytter den 
formular, der er fastlagt i overensstemmelse med bilag 
VI. 
5. For de områder, der er omfattet af stk. 3, kan 
medlemsstaterne fravige kriterierne i bilag Vb), såfremt 
den myndighed, der er ansvarlig for miljøbeskyttelse, på 
grundlag af videnskabelige belæg og vurdering af den 
miljømæssige indvirkning har forvisset sig om, at der 
herved inden for det område, den er ansvarlig for, ikke 
sker noget brud i det europæiske net og dettes evne til at 
bevare de pågældende levesteder og arter. Begrundel­
serne for disse fravigelser bekendtgøres og meddeles 
Kommissionen. 
Artikel 6 
1. Medlemsstaterne bistår Kommissionen med at 
oprette et europæisk net af fredede, særligt beskyttede 
områder under betegnelsen »Natura 2000«. Dette euro­
pæiske net vil komme til at bestå af områder, der er 
fredet i medfør af Rådets direktiv 79/409/EØF, såvel 
som af områder, der er fredet i medfør af dette direktiv. 
Medmindre der gives meddelelse om det modsatte inden 
udløbet af den periode, der er fastsat i artikel 27, 
betragtes områder, der af medlemsstaterne er fredet i 
medfør af Ramsar-Konventionen, ligeledes som fredet i 
medfør af dette direktiv. Det europæiske net vil bestå af 
områder, hvis antal og udstrækning er tilstrækkelige til 
at sikre opretholdelse på et rimeligt niveau af de arter, 
der er fastlagt i overensstemmelse med bilag I, samt 
beskyttelse af de sårbare levestedstyper, der er fastlagt i 
overensstemmelse med bilag IV, i alle de regioner, hvor 
disse er hjemmehørende. Med det europæiske net bør 
det kunne sikres, at disse områder danner en sammen­
hængende helhed, som opfylder kravene med hensyn til 
beskyttelse af de ovennævnte arter og levesteder i det 
geografiske hav- og landområde, hvor dette direktiv 
finder anvendelse. 
2. I løbet af to år efter udløbet af den periode, der er 
fastsat i artikel 27, vedtager Kommissionen et fællespro-
gram for udvikling og udbygning af det europæiske net 
efter den fremgangsmåde, der er fastsat i artikel 23. 
Fællesprogrammet tages op til fornyet overvejelse ved 
udløbet af det tidsrum på otte år, der er nævnt i artikel 
5, stk. 3. I fællesprogrammet skal det yderligere fast­
sættes, hvilke foranstaltninger der skal træffes på de 
pågældende kompetenceniveauer af henholdsvis Fælles­
skabet og medlemsstaterne med henblik på at fremme 
direktivets gennemførelse. Blandt disse foranstaltninger 
kan nævnes opfyldelse af behov for beskyttelse, uddan-
nelsesinfrastruktur og forvaltningsplaner, forskning og 
undersøgelser, forsøg i marken, overvågningsordninger 
samt de nødvendige finansielle midler. 
Artikel 7 
1. For så vidt angår de i artikel 5, stk. 2 og 3, omtalte 
særligt beskyttede områder tager medlemsstaterne under 
hensyntagen til dette direktivs målsætninger egnede 
skridt med henblik på at undgå forurening eller forrin­gelse af levesteder eller enhver forstyrrelse af dyre- og 
plantelivet, der ville få alvorlige virkninger for de arter 
eller former for levesteder, der er anledning til, at 
området er fredet. 
2. Medlemsstaterne tager navnlig stilling til den 
fyldestgørende beskyttelsesmæssige status, der skal gives 
de i stk. 1 omhandlede områder, og i givet fald til udar­
bejdelsen af integrerede forvaltningsplaner i overensstem­
melse med de økologiske behov, der gør sig gældende 
for de pågældende arter og former for levesteder. Der 
vedtages en fælles typologi med henblik på fredning af 
beskyttede områder på europæisk plan efter fremgangs­
måden i artikel 23. 
3. Hvor det måtte være nødvendigt for at sikre en arts 
tilfredsstillende bevarelsesmæssige status, vedtager 
medlemsstaterne genoprettelse af ødelagte eller forrin­
gede biotoper eller skabelse af helt nye. 
Artikel 8 
1. Uden for de særligt beskyttede områder, der er 
fredet som anført i artikel 5, stk. 2 og 3, i dette direktiv, 
bestræber medlemsstaterne sig ligeledes for at undgå 
forurening eller forringelse af naturlige og delvis natur­
lige levesteder. 
2. Medlemsstaterne træffer desuden foranstaltninger 
med henblik på beskyttelse af særlige landskabstræk, 
herunder især dem, der er fastlagt i overensstemmelse 
med bilag VII, og som er af stor lokal betydning for 
vilde dyr og planter. 
3. Medlemsstaterne kan tillade fravigelser fra bestem­
melserne i stk. 2, som er begrænset til det mindst muligt 
nødvendige område, såfremt indvirkningen herfra kan 
opvejes, så de ikke får ugunstige virkninger for oprethol­
delsen af de biologiske systemer, der forbinder de særligt 
beskyttede områder indbyrdes, eller for de arters 
vedkommende, hvis bevarelse ikke kan sikres alene 
gennem udpegning af særligt beskyttede områder. 
Artikel 9 
Medlemsstaterne bistår Kommissionen ved fremme af: 
a) fælles eller koordineret forvaltning af områder på 
tværs af landegrænserne af større betydning for beva­
relsen af arter af vilde dyr og planter, som er fastlagt i 
overensstemmelse med bilag I og II, eller for beskyt­
telsen af de truede levesteder, der er fastlagt i over­
ensstemmelse med bilag IV 
b) opretholdelse af øde områder overalt i Fællesskabet 
c) overførsel af know-how for så vidt angår forvaltning 
af særligt beskyttede områder. 
21. 9. 88 De Europæiske Fællesskabers Tidende Nr. C 247/7 
VURDERING AF DEN MILJØMÆSSIGE 
INDVIRKNING 
Artikel 10 
Medlemsstaterne træffer de nødvendige foranstaltninger 
med henblik på at indføje sikkerhedsbestemmelser i deres 
nationale, regionale og lokale planlægnings- og 
udviklingspolitik for at sikre, at skader på naturlige og 
delvis naturlige levesteder og tab af vilde dyr og planter 
(herunder navnlig bestande eller kolonier af truede arter) 
undgås. 
Medlemsstaterne sikrer ligeledes, at de personer, der er 
involveret i planlægningen og gennemførelsen af denne 
politik, samt den brede offentlighed bliver tilstrækkelig 
vel informeret om kravene i forbindelse med dette 
direktiv. 
Artikel 11 
Direktiv 85/337/EØF ændres som følger: 
a) følgende led tilføjes til artikel 4, stk. 2: 
»Dog gøres alle projekter, der er beliggende i eller 
må forventes at kunne påvirke det bevarelsesmæssige 
potentiel i et særligt beskyttet område, som udgør en 
del af det europæiske net, der er oprettet i medfør af 
direktiv .../.. ./EØF, til genstand for en vurdering i 
overensstemmelse med artikel 5 til 10. 
Alle udviklingsplaner eller -programmer, der må 
formodes at kunne berøre særligt beskyttede områder, 
gøres til genstand for en tilsvarende vurdering.« 
b) følgende led tilføjes til artikel 6, stk. 1: 
»Medlemsstaterne sikrer, at de myndigheder, der er 
ansvarlige for beskyttelse og forvaltning af de særligt 
beskyttede områder, og andre relevante organer, som 
må formodes at være omfattet af projektet, udvik­
lingsplanen eller -programmet, bliver snævert 
inddraget i vurderingsprocedurerne og at deres ende­
lige indstilling gøres offentligt tilgængelig.« 
BESKYTTELSE AF ARTER 
Artikel 12 
1. Medlemsstaterne træffer de nødvendige foranstalt­
ninger for at etablere en generel beskyttelsesordning 
omfattende dyrearter, som er fastlagt i overensstemmelse 
med bilag II, litra a), idet der navnlig skal være forbud 
mod: 
a) alle former for indfangning, fangenskabshold samt 
forsætlig ødelæggelse eller drab 
b) forsætlig forstyrrelse, i særdeleshed i perioder, hvor 
dyrene yngler, udviser yngelpleje og overvintrer, for 
så vidt som forstyrrelsen måtte være væsentlig i 
forbindelse med dette direktivs målsætninger c) forsætlig ødelæggelse eller fjernelse af æg i naturen 
eller opbevaring af disse æg, også når de er tomme 
d) besiddelse af og handel med enheder, der er 
indsamlet i naturen. 
2. De forbud, der henvises til i litra a), b) og d) i stk. 
1, gælder på alle stadier i deres liv for de dyr, der er 
omfattet af denne artikel. 
Artikel 13 
1. Medlemsstaterne træffer de nødvendige foranstalt­
ninger for at etablere en generel beskyttelsesordning for 
de plantearter, der er fastlagt i overensstemmelse med 
bilag II, litra b), idet de navnlig forbyder: 
a) plukning, indsamling, afskæring, oprivning med rod 
eller ødelæggelse af disse vildtvoksende planter 
b) besiddelse af og handel med enheder af disse arter, 
der er indsamlet i naturen. 
2. De forbud, der henvises til i litra a) og b) i stk. 1, 
gælder for alle stadier i deres liv for de planter, der er 
omfattet af denne artikel. 
Artikel 14 
1. Medlemsstaterne træffer de nødvendige foranstalt­
ninger for at beskytte de vilde dyre- og plantearter, der 
er fastlagt i overensstemmelse med bilag III. 
2. Enhver kommerciel eller anden udnyttelse af de 
arter, der er fastlagt i overensstemmelse med bilag III, 
litra a), bør kun tillades i forbindelse med arter, hvis 
bestand synes at være stabil eller voksende, og udnyt­
telsen skal kunne tåles. Denne udnyttelse skal være 
genstand for en forvaltningsplan som omhandlet i bilag 
VIII for at holde vildtlevende bestande af disse arter på 
et tilfredsstillende niveau og undgå, at bestandene 
forsvinder lokalt eller forstyrres alvorligt. 
3. Medlemsstaterne forbyder hel eller delvis oprivning 
med rod af levende vilde planter, der er fastlagt i over­
ensstemmelse med bilag III, litra b), (eller hel eller delvis 
fjernelse af deres løg, rodknolde, rhizomer (jord­
stængler) og/eller rodstokke) til kommerciel brug eller 
handel, undtagen arter: 
a) hvis bestand har vist sig at være stabil eller voksende, 
og 
b) hvis udnyttelse kan tåles; hele denne udnyttelse gøres 
til genstand for en forvaltningsplan som omhandlet i 
bilag VIII. 
4. Medlemsstaterne træffer de nødvendige foranstalt­
ninger for at forebygge salg af og handel med planter 
eller dele af planter, som er fastlagt i overensstemmelse 
med bilag III, litra b), (herunder også disses løg, 
Nr. C 247/8 De Europæiske Fællesskabers Tidende 21. 9. 88 
rodknolde, rhizomer (jordstængler) og/eller rodstokke) 
som er oprevet med rod i vild tilstand i naturen, 
undtagen når udnyttelsen er genstand for en forvalt­
ningsplan som omhandlet i bilag VIII. Disse foranstalt­
ninger omfatter udbud eller udstilling med henblik på 
salg samt transport med salg for øje. 
5. Medlemsstaterne træffer om nødvendigt andre 
foranstaltninger, navnlig: 
a) fredningstider og/eller andre fremgangsmåder for 
regulering af udnyttelsen 
b) midlertidigt eller lokalt forbud mod udnyttelse med 
henblik på at genoprette tilfredsstillende bestandstør­
relser 
c) regulering af handel med, opbevaring, transport eller 
udbud til salg af enheder. 
Artikel 15 
I forbindelse med indfangning eller drab af vilde dyre­
arter, som er fastlagt i overensstemmelse med bilag III, 
litra a), og ved benyttelse af fravigelser i henhold til 
artikel 17 i forbindelse med indsamling, indfangning og 
drab af arter, der er fastlagt i overensstemmelse med 
bilag III, litra a), træffer medlemsstaterne foranstalt­
ninger med henblik på at forhindre 
a) anvendelse af de midler, der er specificeret i bilag IX, 
litra a) 
b) fremstilling, salg og anvendelse af ikke-selektive 
metoder til indfangning eller drab som opført i bilag 
IX, litra b) 
c) jagt fra de transportmidler og på de vilkår, der er 
omtalt i bilag IX, litra c). 
Artikel 16 
Medlemsstaterne træffer de nødvendige foranstaltninger 
til at sikre, at ferskvandsfiskeri og beskyttelse af afgrøder 
med net ikke er til skade for bevarelsen af truede arter, 
som er fastlagt i overensstemmelse med bilag II, samt — 
så vidt muligt — andre arter af vilde dyr og planter. 
Artikel 17 
1. Medlemsstaterne kan fravige bestemmelserne i 
artikel 12, 13 og 14 og forbuddet mod anvendelse af de 
midler, der er omtalt i artikel 15, litra a), såfremt der 
ikke findes nogen anden tilfredsstillende løsning, og hvis 
fravigelsen ikke er til skade for den pågældende bestands 
opretholdelse på et tilfredsstillende niveau i deres natur­
lige udbredelsesområde: 
a) for at beskytte vilde dyr og planter 
b) for at forhindre alvorlig skade på afgrøder, husdyr, 
skove, fisken, vand og andre former for ejendom c) af hensyn til den offentlige sundhed og sikkerhed 
d) med henblik på forskning og undervisning, genopret­
telse af en bestand, genudsætteise.og opdræt i fangen­
skab, som er nødvendig til disse formål, samt kunstig 
opformering af planter 
e) for på omhyggeligt overvågede vilkår at indsamle 
eller opbevare visse vilde dyr og planter i mindre 
målestok på selektivt grundlag og i begrænset 
omfang. 
2. Medlemsstaterne aflægger hvert år rapport til 
Kommissionen om de fravigelser, der har fundet sted i 
medfør af denne artikel. 
3. Rapporterne skal indeholde oplysninger om: 
a) de arter, der er omfattet af fravigelsen 
b) de midler, ordninger eller metoder, der er tilladt i 
forbindelse med indfangning eller drab 
c) de risikovilkår samt de omstændigheder med hensyn 
til tid og sted, hvorunder disse fravigelser kan tillades 
d) den myndighed, der er bemyndiget til at erklære, at 
disse betingelser er opfyldt, og til at træffe beslutning 
om, hvilke midler, ordninger eller metoder der må 
anvendes, inden for hvilke grænser og af hvem 
e) de kontrolmetoder, der benyttes. 
Artikel 18 
Foranstaltninger truffet af medlemsstaterne med henblik 
på gennemførelse af dette direktiv indskrænker på ingen 
måde deres forpligtelser i medfør af fællesskabsforskrif-
terne om gennemførelse i Fællesskabet af konventionen 
om international handel med udryddelsestruede vilde dyr 
og planter. 
OPLYSNINGER 
Artikel 19 
1. Medlemsstaterne aflægger ved udløbet af den 
periode, der er omhandlet i artikel 5, stk. 2, og hvert 
tredje år herefter en udtømmende rapport om gennem­
førelsen af nationale bestemmelser, der er vedtaget i 
medfør af dette direktiv. Denne rapport stilles til offent­
lighedens rådighed og fremsendes til Kommissionen. 
2. Kommissionen udarbejder en sammenfattende 
rapport på grundlag af de i stk. 1 omtalte oplysninger og 
de resultater, der er opnået som led i Fællesskabets 
forsknings- og udviklingsprogram på miljøområdet. 
Denne rapport omfatter en fyldestgørende evaluering af 
de fremskridt, der er opnået i medfør af direktivet. Den 
del af udkastet til rapport, der omfatter de oplysninger, 
en medlemsstat indgiver, fremsendes til myndighederne i 
21. 9. 88 De Europæiske Fællesskabers Tidende Nr. C 247/9 
den pågældende medlemsstat med henblik på at blive 
verificeret. Den endelige udgave af rapporten offentlig­
gøres af Kommissionen og fremsendes til medlemssta­
terne, Europa-Parlamentet og Rådet. 
3. Hvert år offentliggør Kommissionen i De Euro­
pæiske Fællesskabers Tidende den liste over fredede 
områder, der er blevet meddelt af medlemsstaterne. Disse 
sørger for, at områder, der fredes i medfør af direktivet, 
markeres klart ved hjælp af skilte i overensstemmelse 
med bilag X. 
FORSKNING 
Artikel 20 
1. Medlemsstaterne støtter forskning og alt andet 
arbejde, der er nødvendigt som grundlag for beskyttelse, 
forvaltning og udnyttelse af bestanden af samtlige de i 
artikel 1 omhandlede arter af vilde dyr og planter. 
2. Der rettes særlig opmærksomhed mod forskning og 
arbejde vedrørende de i overensstemmelse med bilag XI 
fastlagte emner, og det internationale forskningssamar­
bejde støttes. Medlemsstaterne tilstiller Kommissionen 
alle nødvendige oplysninger, så den kan træffe de 
nødvendige foranstaltninger for at sikre samordningen af 
den i denne artikel omhandlede forskning og andet 
arbejde. 
3. Medlemsstaterne og Kommissionen fremmer tvær­
faglig analyse og evaluering med henblik på at opnå flere 
videnskabelige resultater, der kan underbygge de foran­
staltninger, der iværksættes i medfør af dette direktiv. 
Disse oplysninger bør stilles til offentlighedens rådighed. 
ÆNDRINGSPROCEDURE 
Artikel 21 
Alle ændringer til artiklerne i dette direktiv vedtages af 
Rådet med kvalificeret flertal i henhold til Traktatens 
artikel 130S, andet led. 
Artikel 22 
1. Såfremt artikler i direktivet forudser fastlæggelse af 
spørgsmål i overensstemmelse med bilagene til direktivet, 
skal disse spørgsmål vedtages i overensstemmelse med 
den fremgangsmåde, der er nedfældet i artikel 23, inden 
ét år efter dette direktivs meddelelse. 
2. De ændringer, der er nødvendige for at tilpasse 
bilagene til dette direktiv til den tekniske og viden­
skabelige udvikling, vedtages efter fremgangsmåden i 
artikel 23. Artikel 23 
1. Kommissionen bistås af et udvalg for tilpasning af 
dette direktiv til den tekniske og videnskabelige udvik­
ling, bestående af repræsentanter for medlemsstaterne og 
med Kommissionens repræsentant som formand. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver udtalelse om dette udkast inden for en 
frist, som formanden kan fastsætte under hensyntagen til 
det pågældende spørgsmåls hastende karakter. Udta­
lelsen afgives med det flertal, som er fastsat i Traktatens 
artikel 148, stk. 2, for vedtagelse af de afgørelser, som 
Rådet skal træffe efter forslag fra Kommissionen. De 
stemmer, der afgives af medlemsstaternes repræsentanter 
i udvalget, tildeles den vægt, der er fastsat i nævnte 
artikel. Formanden deltager ikke i afstemningen. 
3. Kommissionen vedtager foranstaltninger, der straks 
finder anvendelse. Hvis de ikke er i overensstemmelse 
med udvalgets udtalelse, underretter Kommissionen 
straks Rådet om disse foranstaltninger. I så fald gælder 
følgende: 
— Kommissionen kan udsætte gennemførelsen af de 
foranstaltninger, den har truffet afgørelse om, i et 
tidsrum på højst en måned regnet fra datoen for 
denne underretning 
— Rådet kan med kvalificeret stemmeflertal træffe en 
anden afgørelse inden for dette tidsrum. 
OVERVÅGNING 
Artikel 24 
1. Medlemsstaterne træffer alle nødvendige foranstalt­
ninger med henblik på kontrol af de biologiske samfund 
og bestandene af de arter, der er fastlagt i overensstem­
melse med bilag I, og i de områder, der er fredet i 
medfør af artikel 5. Medlemsstaterne tilstiller Kommis­
sionen alle de oplysninger, der kommer ind gennem 
overvågningsarbejdet, så den kan tage de nødvendige 
initiativer med henblik på at gennemføre den koordine­
ring, der er nødvendig for at sikre, at dette direktivs 
målsætninger opfyldes. 
2. Fællesskabet og medlemsstaterne samarbejder for at 
sikre sammenhæng i overvågnings- og målemetoder. 
TILLÆGSBESTEMMELSER 
Artikel 25 
Medlemsstaterne forpligter sig ved gennemførelsen af 
bestemmelserne i dette direktiv til: 
a) at fremme genindførelsen af naturligt hjemmehørende 
arter af vilde planter og dyr, når dette vil bidrage til 
bevarelsen af en truet art, forudsat at der foretages en 
undersøgelse også i lyset af de erfaringer, der er gjort 
Nr. C 247/10 De Europæiske Fællesskabers Tidende 21. 9. 88 
af andre medlemsstater eller andetsteds, som godtgør, 
at denne genindførelse vil være effektiv og acceptabel 
b) at påse, at der ved indførelsen i naturen af enhver art, 
som ikke i vild tilstand har deres naturlige ophold på 
medlemsstaternes område i Europa, ikke tilføjes det 
stedlige dyre- og planteliv eller dettes naturlige leve­
steder nogen skade; de rådfører sig med Kommis­
sionen herom 
c) at fremme uddannelse og generel oplysning om 
behovet for at bevare arter af vilde dyr og planter 
samt disses naturlige levesteder. 
Artikel 26 
Gennemførelsen af de foranstaltninger, der træffes i 
henhold til dette direktiv, må ikke medføre nogen forrin­
gelse af de nuværende forhold med hensyn til bevarelse af samtlige de i artikel 1 omhandlede arter og bestande 
af vilde dyr og planter. 
Artikel 27 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv inden for en frist på to år fra dets medde­
lelse. De underretter straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
Artikel 28 
Dette direktiv er rettet til medlemsstaterne. 
BILAG I 
De dyr og planter, der er omfattet af dette bilag, er dyr og planter, hvis levesteder er truede i Fællesskabet 
a) dyr 
b) planter 
BILAG II 
De dyr og planter, der er omfattet af dette bilag er dyr og planter, der er truet i Fællesskabet 
a) dyr 
b) planter 
BILAG III 
De dyr og planter, der er omfattet af dette bilag, er dyr og planter, hvis udnyttelse bør gøres til genstand 
for en forvaltningsplan 
a) dyr 
b) planter 
BILAG IV 
De naturlige og delvis naturlige levesteder, der er omfattet af dette bilag, er levesteder, der er truede i 
Fællesskabet 
21. 9. 88 De Europæiske Fællesskabers Tidende Nr. C 247/11 
BILAG Va) 
Kriterier for fredning af områder som særligt beskyttede områder af europæisk betydning for naturbeva­
relse, som skal anvendes i de første to år efter dette direktivs ikrafttræden 
Kriterierne for fredning af områder som særligt beskyttede områder af betydning for naturbevarelse på 
fællesskabsniveau er som følger: 
kriterium 1: tilstedeværelse af truede plante- eller dyrearter 
kriterium 2: tilstedeværelse af truede levesteder. 
Ved anvendelse af kriterium 1 bør i hvert fald de områder fredes, der opfylder en af følgende betin­
gelser eller dem begge: 
— de er blandt de ti vigtigste områder i Fællesskabet for bevarelse af de arter, der er fastlagt i over­
ensstemmelse med bilag I 
— de er blandt de to vigtigste områder i en region for bevarelse af de arter, der er fastlagt i overens­
stemmelse med bilag I, for så vidt som denne region rummer områder af regional betydning for de 
pågældende arter. 
Ved vurderingen af områdernes betydning tages der hensyn til områdets udstrækning, bestande og 
stabilitet. 
Ved anvendelse af kriterium 2 bør i det mindste de områder fredes, der opfylder en af følgende 
betingelser eller dem begge: 
— de er blandt de ti vigtigste områder i Fællesskabet for bevarelse af hver af de levestedstyper, der er 
fastlagt i overensstemmelse med bilag IV 
— de er blandt de to vigtigste områder i en region, for bevarelse af hver af de levestedstyper, der er 
fastlagt i overensstemmelse med bilag IV, for så vidt som denne region rummer områder af 
regional betydning for den pågældende levestedstype; områdernes størrelse og repræsentativitet 
skal indgå i vurderingen af deres betydning. 
BILAG Vb) 
Kriterier for fredning af territorier som særligt beskyttede områder af europæisk betydning for 
naturbevarelse 
Kriterierne for fredning af territorier som særligt beskyttede områder af betydning for naturbevarelse på 
fællesskabsniveau er som følger: 
kriterium 1: tilstedeværelsen af truede arter af planter eller dyr 
kriterium 2: tilstedeværelsen af truede levesteder 
kriterium 3: områdes rigdom for så vidt angår en taxonomisk gruppe (orden, familie). 
Ved anvendelse af kriterium 1 bør i det mindste de områder fredes, som opfylder en af følgende 
betingelser eller dem begge: 
— de er blandt de 100 vigtigste områder inden for Fællesskabet for så vidt angår bevarelse af hver af 
de arter, der er fastlagt i overensstemmelse med bilag I 
— de er blandt de fem vigtigste områder i en region for bevarelsen af hver af de arter, der er fastlagt i 
overensstemmelse med bilag I for så vidt som denne region rummer områder af regional betydning 
for den pågældende art. 
Ved vurderingen af de enkelte områders betydning tages der hensyn til områdernes udstrækning, 
bestande og stabilitet. 
Ved anvendelse af kriterium 2 bør i det mindste de områder fredes, som opfylder en af følgende 
betingelser eller dem begge: 
de er blandt de 100 vigtigste områder i Fællesskabet for bevarelse af hver af de levestedstyper, der 
er fastlagt i overensstemmelse med bilag IV 
Nr. C 247/12 De Europæiske Fællesskabers Tidende 21. 9. 88 
— de er blandt de fem vigtigste områder i en region, for så vidt angår bevarelsen af hver af de 
levestedstyper, der er fastlagt i overensstemmelse med bilag IV, for så vidt denne region indeholder 
områder af regional betydning for denne levestedstype. Områdernes størrelse og repræsentativitet 
skal indgå i vurderingen af deres betydning. 
Medlemsstaterne kan frede mindre end fem forskellige områder i en region eller, såfremt der er tale 
om arter, der er fastlagt i overensstemmelse med bilag I, hvor hele Fællesskabets bestand er koncen­
treret på deres område, under 100 forskellige områder, såfremt: 
a) intet ikke-fredet område er af større betydning end andre, der allerede er fredet i samme region, og 
b) mere end halvdelen af de områder, der kunne være berettiget hertil, er blevet fredet i en region, og 
c) over halvdelen af vedkommende regions bestand af den pågældende art er hjemmehørende i særligt 
beskyttede områder. 
Er der tale om arter og levesteder med meget begrænset udbredelse, som involverer mere end en 
medlemsstat, træffes afgørelser med hensyn til, hvorledes kriterierne skal anvendes, efter fremgangs­
måden i artikel 23. 
Ved anvendelse af kriterium 3 bør der medtages visse områder ud over dem, der allerede opfylder 
kriterium 1 eller kriterium 2, såfremt disse er helt usædvanlig rige på vigtige arter af en eller flere 
taxonomiske grupper. 
BILAG VI 
Formular til indgivelse af oplysninger om fredningen af særligt beskyttede områder 
BILAG VII 
De særlige landskabstræk, der er omfattet af dette bilag, er landskabstræk, der er af stor lokal betydning 
for vilde dyr og planter 
BILAG VIII 
Forvaltningsplan for arter af vilde dyr og planter, som kan udnyttes, og som er opført i bilag III, litra a) og b) 
Den forvaltningsplan, der er omtalt i artikel 14, skal sigte mod: 
a) at udnyttelsen er forsvarlig i det lange løb 
b) at udnyttelsen bliver hensigtsmæssigt reguleret, overvåget og hvert år taget op til ny vurdering for at 
sikre, at bestanden forbliver stabil eller vokser 
c) at udnyttelsen ikke berører de pågældende bestandes kapacitet for de udnyttede arters vedkommende på 
de enkelte lokaliteter, så disse kan komme sig igen efter naturlige eller kunstigt fremkaldte tab. 
BILAG IX 
Forbudte midler til indfangning og drab samt transportformer 
PATTEDYR 
a) — snarer 
— levende lokkedyr, som er blinde eller lemlæstede 
— båndoptagere 
— elektriske apparater, som kan dræbe eller lamme 
21. 9. 88 De Europæiske Fællesskabers Tidende Nr. C 247/13 
— kunstigt lys 
— spejle og lignende blændende anordninger 
— anordninger til belysning af målet 
— sigteanordninger til skydning om natten, med elektronisk billedforstærker eller billedkonverter 
— sprængstoffer 
— net (*) 
— fælder (') 
— armbrøster 
— gift og madding indeholdende gift eller bedøvende midler 
— gasning eller udrygning 
— halv- eller helautomatiske våben, hvis magasin kan rumme mere end to patroner 
b) — fældesaks med kæber 
— selvlåsende kropsnare 
— slørnet 
c) — flyvemaskiner 
— motorkøretøjer i bevægelse 
FISK 
a) — gift 
— sprængstoffer 
(') Hvis de anvendes ved massefangst eller drab eller ikke-selektiv fangst eller drab. 
BILAG X 
De skilte, der er omfattet af dette bilag, skal angive fredning af områder som særligt beskyttede områder 
BILAG XI 
Den forskning, der er omfattet af dette bilag, skal udgøre grundlaget for beskyttelse, forvaltning og udnyt­
telse af alle arter af vilde dyr og planter samt levesteder nævnt i artikel 1